[{"text_idx": "#000000", "text": "Po\u0303hjamaa suvi on u\u0308u\u0308rike, alles ta algas, juba maasikate aeg la\u0308bi, pea on hein tehtud, mustikad valmis. Su\u0308dasuvi on ka\u0308es. Suvi on aastamurede ja pingete mahalahtumise aeg, see on kogumise aeg. Peatades aja, oma inimliku, u\u0308lesandeid ja tegusid ta\u0308islaetud aja, lubades argimuredel ja to\u0308o\u0308pingetel hajuda kui pilvedel sinitaevas, vo\u0303ime kogeda looduse imet, vo\u0303ime na\u0308ha sipelga ra\u0308ndu ko\u0303rrel, imetleda pa\u0308a\u0308sukese lendu, kuulda puude latvade kohinat. See on aeg Jumala armu kogemiseks. Looduse ime taipamiseks. Me tajume end osana suurest loomisto\u0308o\u0308st. Neil vabanemise hetkil saame uut inspiratsiooni, uusi mo\u0303tteid teistmoodi tegevusteks, uut perspektiivi ja jo\u0303udu elada, na\u0308ha oma sihte ja tegevusi avaramalt."}]